Document ID: /roh_data/filtered/fineweb-2-filterrobots_roh.jsonl.gz/24465

Sco quai ch’il president communal da Surses Leo Thomann ha ditg, stuessan ils purs vegnir cun l’iniziativa, sch’els vulan ina meglieraziun. Ils nov purs da Tinizong e Rona n’han il mument però signalisà nagin interess per ina meglieraziun.
Sco quai ch’il pur da Tinizong Gion Francestg Schaniel ha ditg, beneventass el ina meglieraziun, ma las schanzas per in gea dal suveran sajan pitschnas cunquai che blers privats che na fan betg il pur, sajan en possess da la gronda part dal funs. E blers da quels n’hajan pervi dals custs nagin interess da pajar per ina meglieraziun. Plinavant gioghian era emoziuns e regurdientschas ina rolla: Uschia veglian blers tegnair lur terren, e betg survegnir in terren en in auter lieu.
RR actualitad 17:00